cyanic-selkie/wikianc huggingface dataset:
הפועל רובי שפירא חיפה
הקבוצה נקראה על שמו של בעלי הפועל חיפה לשעבר, רובי שפירא, שהתאבד בחודש דצמבר בשנת 2001.
רקע להקמת הקבוצה
התפתחו מחאות שונות מצד אוהדי קבוצה, אשר כללו הפגנות באירועים שונים של הקבוצה, באימונים, בנשף פתיחת העונה ובמשחקי הבית והחוץ של הקבוצה ועוד. המחאה אמנם יצרה גל של אוהדים שיצאו נגד יואב כץ והתנהלות המועדון, אך גם יצרה פילוג בקהל ונראה שחלק לא מבוטל מהקהל לא היה מעוניין שיואב כץ יעזוב. חלק מהאוהדים טענו להתנהלות לא תקינה של המועדון, התדרדרות של מחלקת הנוער, וחוסר בחזון מקצועי או ניהולי של המועדון.
עונת 2016/17, בליגה א' צפון
בעונה זו שיחקה הקבוצה לראשונה תחת שרביטו של המאמן עודד קוטר, בעוד כפיר לייבוביץ' אשר היה קפטן הקבוצה בשתי העונות הראשונות ופרש ממשחק פעיל מתפקד כעוזרו וכמאמן הכושר. גם ענאן פרו, שהיה שוער הקבוצה בשתי העונות הראשונות, פרש ממשחק פעיל ומונה למנהל המקצועי של מחלקת הנוער. במהלך הפגרה לפני העונה שילבה בסגל מספר שחקנים שהיו משמעותיים בעלייה של עירוני נשר ללאומית בעונה מלפני כן ושחקנים נוספים בעלי ניסיון בליגה א'. את העונה פתחה הקבוצה בניצחון ביתי 2:0 על מ.ס. טירה באצטדיון סמי עופר, אך מגביע המדינה הודחה כבר בסיבוב ה' (הראשון עבור קבוצות ליגה א') לאחר הפסד 2:1 מול קבוצת מכבי דלית אל-כרמל.
פעילות חברתית, קבוצות נוער ופעילות אוהדים
הפרויקט פעל בשיתוף ארגון האוהדים שער 5, עמותת "שער שוויון" תוכנית עיר ללא אלימות ועיריית חיפה אך הסתיים עם עזיבת חלק מאהודי הקבוצה הנמנים עם ארגון האוהדים.
העמותה גם תמכה בקבוצת "אריות חיפה" המשחקת בליגת הקטרגל לחרשים ובקבוצת "אבסיניה חיפה" המשחקת בליגת הקטרגל ליוצאי אתיופיה.
הקושר (סרט)
תקציר העלילה
לונדון, 1949, מלינדה גייטון (אליזבת טיילור), יפהפייה בת 18 מארצות הברית מבלה עם חברתה ג'ויס (הונור בלקמן) ומכירה מייג'ור נאה בשם מייקל קארה (רוברט טיילור) שמזמין אותה לרקוד. היא נמשכת אליו ולא יודעת שיש לו גם צד אפל. הוא מרגל למען הרוסים. כל פעם הוא מקבל גלויה עם תצלום של גשר על התמזה, אז הוא חובש כובע, לובש מקטורן ומרכיב משקפיים ומגיע לדירת מסתור שם הוא נפגש עם אלק (ניקולס ברוס) ועוזרו (קרל שטפנק) ומוסר להם פתק מגולגל בשטרות כסף ובו ידיעות על ישיבות המטה הכללי בהן הוא משתתף.
רוז מקייבר
ביוגרפיה
מקייבר היא שגרירה של חברת התעופה אמירטס.
אימרה בלשה
ביוגרפיה
בשנים שלפני מלחמת העולם הראשונה היה המבקר וחבר מערכת של: לאחר מלחמת העולם הראשונה היה:
ג'ואי ברטון
שנותיו הראשונות
ברטון הוא האח הבכור מבין ארבעה אחים. הוריו נפרדו כאשר היה בן 14, וכתוצאה מכך עבר לגור עם אביו אצל סבתו. הוא הצהיר כי השפעת סבתו עזרה לו להישאר הרחק מתרבות הסמים של הויטון, ומייחס את מוסר העבודה לאביו. אביו, ששמו ג'וזף כמו בנו, עבד כמתקן גגות, ושיחק כדורגל חצי-מקצועי בעבור נוריץ' ויקטוריה. ברטון הצטיין בשיעורי החינוך הגופני בבית הספר וייצג את בית ספרו במספר תחרויות ספורט. הוא עזב את בית הספר לאחר שסיים את חטיבת הביניים.
קריירה בוגרת
ברטון יצא בהצהרות פרובוקטיביות שוב ב-22 באפריל 2007 כשביקר בפני הציבור את היכולת הירודה של סיטי בעונת 2006/07, וכן תיאר כמה מהשחקנים שהמועדון החתים כ"תת-רמה". לאחר מילותיו, סטיוארט פירס, מאמנה של סיטי, אסר עליו לדבר בפני התקשורת. ברטון נקנס ב-100,000 פאונד והושעה מהמועדון עד סוף העונה ב-1 במאי 2007, בעקבות מאורע במגרש האימון בו ברטון תקף את חברו לקבוצה אוזמן דבו. דבו הצהיר כי נפגע מספר פעמים ונאלץ להתפנות לבית החולים מכיוון שסבל מפגיעות בראשו, כולל חשד לקריעת הרשתית. דבו ביקש שהמשטרה תגיש אישומים נגד ברטון, וכתוצאה מכך ברטון נעצר ותוחקר על ידי משטרת מנצ'סטר. הריב הזה סימן את סופו של ברטון בסיטי, אף על פי שציין כי משבר ביחסיו עם המאמן הוא הסיבה העיקרית לעזיבתו. ברטון ישב בכלא עד אוגוסט ולאחר מכן הואשם בתקיפה, האשמה אותה העתיר.
סוואמי ויווקאננדה
ביוגרפיה
בנובמבר 1881 הוזמן ויווקאננדה לשיר בבית שבו התארח סרי ראמאקרישנה, אחד מהוגי הדעות הגדולים של הודו, והלה הזמינו לבקר אותו במקום מגוריו במקדש דקשינסוואר. מאז החל לבקרו לעיתים קרובות והחל נמשך למעגל החניכים הצעירים, עד אשר הפך לנזיר. בשנת 1893 הפליג מבומבי דרך הונג קונג ויפן לוונקובר ומשם נסע ברכבת לשיקגו על מנת לייצג את ההינדואיזם בפרלמנט העולמי של הדתות במסגרת התערוכה העולמית של שיקגו (1893), שם היה לאחד מבכירי הדוברים.
קמרזאורוס
תיאור
בכל רגל היו 5 אצבעות. בכל אחת מהרגליים הקדמיות אחת מהאצבעות הסתיימה בטופר חד. הרגליים הקדמיות היו קצרות יותר מהרגליים האחוריות. צווארו וזנבו היו קצרים יחסית ביחס לזאורופודים בגודל דומה.
גלאקטיקוס
עידן הגלאקטיקו הראשון
עידן הגלאקטיקוס הראשון כולל את נשיאותו של פלורנטינו פרס בין השנים 2000 ו-2006 – מהחתמתו של לואיש פיגו בשנת 2000 ועד לעזיבתו של זינדין זידאן ב-2006. השחקנים שהגיעו בידן הראשון היו:
עונת 2016/17
ב-2 במאי 2017, רונאלדו כבש שלושער וריאל עלתה ליתרון 3–0 מול אתלטיקו מדריד במשחק הראשון של חצי גמר ליגת האלופות. ב-6 במאי 2017, צמדים של מוראטה ורודריגס מול גרנדה הובילו את מדריד לניצחון 4–0. ב-10 במאי 2017, שער של איסקו הספיק לריאל כדי להעפיל לגמר ליגת האלופות, למרות הפסד 1–2 לאתלטיקו במשחק השני, מפני שריאל ניצחה 4–2 בסיכום שני המשחקים. ב-14 במאי 2017, צמד של רונאלדו ושערים של נאצ'ו וקרוס הבטיחו לריאל ניצחון 4–1 על סביליה. ב-17 במאי 2017, צמד נוסף של רונאלדו ושערים של בנזמה וקרוס הביאו למדריד ניצחון חוץ 4–1 מול סלטה ויגו. הניצחון הזה העלה את מדריד ליתרון בטבלת הליגה על ברצלונה, כשנותר משחק אחד לסיום העונה. ב-21 במאי 2017, ניצחון 2–0 על מאלגה משערים של רונאלדו ובנזמה, הבטיח למדריד את אליפות הליגה ה-33 בתולדותיה בעונת.
קנגורו אפור מערבי
תת-מינים
ישנם שני תת-מינים של קנגורו אפור מערבי:
ברנהרד רוגה
אחרי המלחמה
בשנת 1957 הוא התגייס לבונדסוור בדרגת קונטר-אדמירל ומילה תפקיד חיוני בבניית הצי של גרמניה המערבית, הבונדסמרינה.
תומאס מונטגיו, הרוזן הרביעי מסולסברי
משפחתו
מונטגיו נישא לאלינור הולנד, רוזנת סולסברי בתו של תומאס הולנד, הרוזן השני מקנט. היא ילדה לו את בתו היחידה, אליס מונטגיו, הרוזנת החמישית מסולסברי. לאחר מותה של אלינור באזור 1413, נישא מונטגיו לאליס צ'וסר, דוכסית סאפוק נכדתו של המשורר ג'פרי צ'וסר.
שמאות מקרקעין
הקווים המנחים של השמאי הממשלתי הראשי
בשנת 2007 עודכנו הקווים המנחים והותאמו למציאות העכשווית, בסך הכל אושרו ופורסמו עד היום 29 קווים מנחים בנושאים שונים.
הכרעות במחלוקות שמאיות בישראל
בישראל שלוש ערכאות מקצועיות להכרעה במחלוקות שמאיות. ההחלטות בערכאות אלה, מפורסמות לעיני הציבור וניתן לעיין בהן במאגרים שונים, לרבות במאגרי המידע המשפטיים ובמערכת מידע גאוגרפית (GIS).
יחסי פולין–פקיסטן
היסטוריה
ב-1 בנובמבר 1970 נהרג סגן שר החוץ הפולני זיגפריד וולניאק בשדה התעופה בקראצ'י במהלך טקסי קבלת פנים על ידי עובד של פקיסטן אינטרנשיונל איירליינס ופונדמנטליסט אסלאמי אנטי-קומוניסטי בשם מוחמד פרוז עבדאללה שניסה להרוג את כל המשלחת אך כיוון לנשיא הפולני מריאן ספיצ'לסקי במיוחד. כשהוא נוהג במשאית מטען PIA במהירות גבוהה הוא פגע במשלחת, והחמיץ במעט את מטרתו המיועדת. שלושת הקורבנות האחרים היו פקיסטנים; סגן מנהל לשכת המודיעין, Chaudhri מוחמד נזיר, ושני צלמים ממשלתיים. המוטיבציה המוצהרת שלו לחוקרים הייתה רצונו להרוג סוציאליסטים, מתוך אמונה שהסוציאליסטים והסוציאליזם מנוגדים לאסלאם ולמוסלמים. זה קרה ערב הבחירות הכלליות הראשונות בפקיסטן, בהן מפלגות ימין אסלאמיות כמו האיסלאמי ג'מאטי (שמעוזן העיקרי באותה עת היה קראצ'י) השתמשו ברטוריקה חריפה מאוד נגד סוציאליסטים במסגרת מסע הבחירות שלהן. Feroze נידון למוות על ידי בית משפט צבאי מיוחד ב-10 במאי 1971, אך קיבל חנינה.
היחסים בין שתי המדינות התרחבו תחת ממשלו (1999–2008) של הנשיא פרבז מושארף. עם זאת, היחסים הקרובים הללו נפגעו כאשר חברי הטליבאן הפקיסטניים תפסו ורצחו באכזריות מהנדס פולני, פיוטר סטנצ'אק, בספטמבר 2008. הוא נערף על ידי חמושים בפברואר לאחר שהשיחות עם הממשלה לשחרור חברי הטליבאן שנלכדו נכשלו. הסוכנות הפדרלית לחקירות בפקיסטן פתחה בחקירת הפשע. ה-FIA עצרה את הפרלמנטרית לשעבר, מולאנה עבדול עזיז, יחד עם מבצעים אחרים. עזיז ואטאללה, חשוד נוסף ברצח המהנדס, הובאו לבית המשפט נגד טרור II במנשא שריון בהגנת משטרת אסלאמאבאד ואטוק. השופט העניק תוקף למעצר של חבר האספה הלאומית לשעבר, שנבחר במקומה של מוטהידה מג'ליס-א-אמאל בשנת 2002. משטרת בוסאל השיגה גם מעצר פיזי של יומיים על אטאללה.
שיתוף פעולה כלכלי
נכון לשנת 2010, הסחר הדו-צדדי בין שתי המדינות הגיע ל-210 מיליון דולר. פולין עזרה למספר חברות פקיסטניות לפתוח משרדים בפולין במטרה לתת מענה לשוק האירופי האזורי. פולין נחשבת לבעלות מרבצי פצלי גז גדולים וחברות מדידות וגאולוגיות פולניות בולטות מקיימות קשרי עסקים והשקעות עם פקיסטן.
אילן מרק
אילן מרק (נולד ב-15 בפברואר 1963) הוא כימאי ישראלי, פרופסור מן המניין בפקולטה לכימיה בטכניון בחיפה ונאמן הקתדרה לכימיה על שם מייקל וליידי סובל, בה הוא עוסק במחקר ובהוראה בתחום סינתזות אורגניות. חבר האקדמיה הצרפתית למדעים וחבר האקדמיה הלאומית הישראלית למדעים.
ביוגרפיה
מרק נשוי לסופי ולהם שלושה ילדים.
הודעות (יישום)
גרסת iOS
במקור, הודעות תוכנן להיות יישום לאייפון בלבד, עם הגבלה של שליחה וקבלת מסרונים בלבד. לאחר מכן, בגרסת iOS 3.0, נוספה תמיכה ב-Multimedia Messaging Service, ושמו של היישום שונה להודעות. בגרסת iOS 5, ליישום נוספה תמיכה ב-iMessage ועברה פורט לאייפד ול-אייפוד טאץ'.
צ'יין-שיונג וו
צְ'יֵן-שְיוֹנְגְ ווּ (באנגלית: Chien-Shiung Wu, בסינית: 吴健雄, פין-יין: Wú Jiànxióng; 31 במאי 1912 – 16 בפברואר 1997) הייתה פיזיקאית סינית אמריקאית אשר תרמה תרומה משמעותית לחקר הרדיואקטיביות.
נייט הגדול: בפוקוס
עלילה
נייט קופץ משולחן אל פוף גדול וגורם למהומה בספרייה. לאחר מכן הוא ננזף בפעם השלישית לאותו יום. נייט וצ'אד נכנסים לריתוק ומבקשים לתקן את הפוף. לאחר שסיימו, הם מבחינים שבשל התוכנית החדשה של בית הספר, כל החטיפים במכונה אוטומטית נהפכו בריאים לחלוטין. דידי מופיע ואומרת שנייט צריך להתייצב במשרד המנהל. נייט מגיע ומקבל את פניו של המנהל ניקולס. ניקולס קובע כי יש לקבל את התוכנית "פוקוס על הכושר" בצורה פופולרית: מוזיקה. לאחר מכן מבקש ניקולס מנייט ליצור שיר על התוכנית של בית הספר. ניקולס גם מבטל את הריתוק של נייט וצ'אד, בשל העובדה שלנייט וצ'אד יש תפקיד בלהקה שלהם, "לרכוב על החילזון".
אלגוריתם פוליג-הלמן
דוגמאות להמחשה
3. ממשיכים לצעד הבא ומנסים לפתור את: שמצטמצמת למשוואה לכן x_2=0 והמשמעות במקרה זה היא שערכו של x נשאר 11 בשלב זה.
להלן דוגמה לאלגוריתם פוליג הלמן המשתמש במשפט השאריות הסיני כדי לחבר ביחד את כל הפתרונות לפתרון השלם. בטבלה הבאה מוצגים פתרונות שלוש תת-הבעיות:
אלגוריתם גרנר לפתרון CRT
אלגוריתם גרנר לפתרון מערכת משוואות מודלרית לפי משפט השאריות הסיני.
Civilization IV
ציוויליזציה 4 הוא הגרסה הרביעית של משחק האסטרטגיה ציוויליזציה, המשחק יצא בשנת 2005. המשחק כולו נצפה באמצעות גרפיקה תלת־ממדית.
על המשחק
בעת גילוי טכנולוגיה חדשה מופיע על המסך ומושמע ציטוט מתאים מהתנ"ך, מהברית החדשה, מאמרותיו של אחד מנשיאי ארצות הברית או אישיות אחרת.
הפריצה לכלא עכו
הפעולה
ביום ראשון, 4 במאי 1947, בשעה 14:00, יצאה מחצר חוות-שוני (היום פארק ז'בוטינסקי ליד בנימינה) יחידה של האצ"ל, שמנתה 34 לוחמים מחופשים ליחידת הנדסה בריטית וטכנאי טלפון, בשיירה של כלי רכב בריטים שנקנו מבעוד מועד. דב כהן מפקד המבצע לבוש כקפיטן בריטי עטור מדליות נע בראש השיירה בג'יפ מצויד בברן ולצדו ארבעה לוחמים (הנהג, יוסף רונן, מאיר רויטמן, זלמן ליפשיץ ובני שמר). משימת הגיפ הייתה לחסום את הכביש, שבין נהרייה לחיפה ולהצית את תחנת הדלק הסמוכה לכביש הראשי, כדי להגדיל את האנדרלמוסיה והמבוכה.
בעת הנסיגה נתקל חלק מהכוח בעתודה של כוח צנחנים בריטי שאיבטחה את הכלא. לאחר ניסיון הונאה שלא צלח החל קרב יריות ובו נהרג מפקד המבצע דב כהן ("שמשון") כשהוא מחפה על הכוח הנסוג בעזרת הברן ועוד שניים מהכוח התוקף: ניסים לוי וזלמן ליפשיץ, ושישה מהאסירים הנמלטים – מיכאל אשבל, חיים אפלבוים, ניסים בנאדו, גרשון גרדובסקי, שמשון וילנר ושמעון עמרני.
שלושה מלוחמי האצ"ל שבכוח התוקף, מאיר נקר, אבשלום חביב ויעקב וייס, וכן אמנון מיכאלוב ומנחם אוסטרוביץ שפעלו ככוח חסימה ולא שמעו את האות שהורה על נסיגה, נעצרו על ידי הבריטים והועמדו לדין. נלכדו גם שמונה מהנמלטים היהודים.
קבוצה של בורחים בפיקודו של איתן לבני הצליחה להגיע במשאית בדרכים עוקפות לקרבת קיבוץ דליה ומשם הגיעו במסע רגלי מזורז בלילה לבסיס שוני.
כנסיית גבירתנו של הבשורה
כנסיית גבירתנו של הבשורה (בערבית: كنيسة سيدة البشارة) היא כנסייה נוצרית קתולית, השוכנת בעיר עמאן בירת ירדן.
דוד חי אדרעי
פועלו בארץ ישראל
בחודש ניסן ה'תר"פ (1920) הגיע רבי דוד חי לעיר צפת. עם חזרתו לצפת, נקרא על ידי רבי ישועה ועיש, אב בית הדין הספרדי בצפת, לשמש כדיין בבית דינו. בנוסף לתפקידו כדיין בבית דינו של רבי ישועה, מונה רבי דוד חי למנהל התלמוד תורה של הקהילה הספרדית בצפת. בתפקידיו אלה פעל רבי דוד חי בצוותא עם חכמי צפת ובראשם עם קרוב משפחתו, רבי ישמעאל בן פנחס הכהן, ששימש כרב העיר צפת, שהתיידד עמו, ואף קבל ממנו הסכמה לספרו בד דוד.
חורפי
בישראל
בנובמבר 2016, ציפורים אוכלות זרעים, ובהן החורפי, פקדו את מדינת ישראל במספרים גדולים בגלל גל השרפות שפקד את הארץ, בעיקר בזכרון יעקב, בחיפה ובאזור ירושלים. בגל השרפות, שטחים נרחבים של חורש טבעי ויערות אורן נשרפו כליל. עם זאת, אצל חלק מעצי האורן, החום האדיר לא הוביל לשרפת העץ אלא רק פתח את קשקשי האצטרובלים וחשף את הזרעים שבהם. החורפיים ואוכלי זרעים אחרים ניצלו זאת על מנת לאכול את הזרעים.
נונאטאקי אאוטבק
נונאטאקי אאוטבק (באנגלית: Outback Nunataks; מילולית: "נונאטאקי הסְפָר") הם רכס של נונאטאקים, והרים, באזור חוף פנל של ארץ ויקטוריה שבאנטארקטיקה.
אורכו של הרכס - 64 קילומטרים, ורוחבו 32 קילומטרים.
לקריאה נוספת
• Martin Elsner (2010), Triassic to Early Jurassic sandstones in North Victoria Land, Antarctica: Composition, provenance, and diagenesis, Dissertation Vorgelegt dem Rat der Chemisch-geowissenschaftlichen Fakultät der Friedrich-Schiller-Universität, Jena
גבון במשחקים האולימפיים לנוער
גבון משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער גבוני לא זכה במדליה אולימפית לנוער. ההשתפות של ספורטאי הנוער הגבונים היא סמלית.
ג'ון המילטון מורטימר
ביוגרפיה
בשנות השבעים של המאה ה-17 מורטימר התרכז בציורים גבריים לאחר תקופה של תמונות רכות יותר. הוא קיבל השראה הן מהיצירה והן מהאגדה על חייו של הצייר הנפוליטני בן המאה השבע-עשרה, סלבטור רוזה, שלטענתו, חונך על ידי שודדים. מורטימר הציג לראשונה ציור של נושא השודד בשנת 1772, ובהמשך עשה תחריט בעקבות דיוקן עצמי של רוזה.
בשנת 1775 התחתן עם ג'יין הורל.
ועידת ח'רטום
תגובות לוועידה
בישראל ראו בהחלטות ועידת ח'רטום אישוש לטענה שפני הערבים להמשך המאבק נגד ישראל וכי אין פרטנר למשא ומתן לשלום. ממשלת ישראל הוציאה החלטה המחויבת להשגת הסכמי שלום עם מדינות ערב, אך קובעת שאל מול סירוב הערבים לשאת ולתת על הסכם שלום, ישראל תעמוד "בעמדות החיוניות לביטחונה ולהתפתחותה הבלתי מופרעת של ישראל". גולדה מאיר הגדירה את החלטות ועידת ח'רטום כקריאה להשמדת ישראל והוכחה לכך שהעמדה הערבית לא השתנתה. ראש ממשלת ישראל, לוי אשכול, הגיב להחלטות הוועידה בעת שביקר בתעלת סואץ ואמר: "כשאין הידברות, אין דרך אלא לחפש ולמצוא גבולות טבעיים, ואין גבול טבעי מתעלה זו - תעלת סואץ". אבא אבן שלל את הפרשנות שהערבים גילו מתינות בוועידה. תגובה דומה נשמעה מהנרי קיסינג'ר שראה בהחלטות ועידת ח'רטום סימן לקיצוניות שהשתלטה על העולם הערבי לאחר מלחמת ששת הימים. פרופסור ויליאם קוונדט אמר שהעמדה הערבית הוקשחה בוועידה. היו גם אישים בעולם הערבי, כמו עבד אל עזיז רמאדאן, שהציגו את הוועידה כסתימת הגולל על כל פתרון פוליטי.
המפלגה המהפכנית העממית של מונגוליה
1921–1990
ב-1952 נפטר צ'ויבלסאן, ואת מקומו מילא יומג'אגין טסדנבאל. טסדנבאל תפקד כראש ממשלת מונגוליה במשך 22 שנים, תקופת הכהונה הארוכה של ראש ממשלה כלשהו במונגוליה. הוא היה מתון יותר מצ'ויבלסאן, ופעל על פי מדיניותו של מנהיג ברית המועצות באותה תקופה, ניקיטה חרושצ'וב.
מאז 1990
בבחירות לנשיאות מונגוליה ב-2009 ניצח המועמד הדמוקרטי צחיאגיין אלבגדורג' את הנשיא המכהן אנחבאיאר. בינואר 2012 עזבה המפלגה הדמוקרטית את הקואליציה ובבחירות ביוני אותה שנה ניצחה את המפלגה העממית המונגולית שעברה לאופוזיציה. בבחירות לנשיאות ב-2013 ניצח שוב אלבגדורג' את מועמד ה-MPP.
וילמוש גרינפלד
ביוגרפיה
וילמוש גרינפלד נולד במשפחה יהודית בפשט (חלקה המזרחי של בודפשט שאוחדה עם בודה לבודפשט ב-17 בנובמבר 1873), כבנם של שמעון גרינפלד (1808–1897), עצמאי, ושל יוזפין גרינפלד (1820–1912). הוא היה תלמידם של קארוי הובר ושל דויד רידלי-קוהנה בפשט ולאחר מכן המשיך את לימודיו בווינה. הוא ניגן בקונצרט את הקונצ'רטו לכינור של בטהובן כשהיה רק בן ארבע עשרה.
אחמד פארס א-שדיאק
אחמד פארס א-שדיאק (בערבית: أحمد فارس الشدياق תעתיק מדויק: אחמד פארס אלשדיאק, 1805~ - 1887) היה סופר, עיתונאי, בלשן ופובליציסט בשפה הערבית, ממוצא לבנוני-מרוני. נחשב לאחד האבות המייסדים של העיתונות הערבית והספרות הערבית המודרנית.
נקר ירוק אירופי
נקר ירוק אירופי (שם מדעי: Picus viridis) הוא מין עוף ממשפחת הנקריים. הוא מצוי ברחבי אירופה במשך כל ימות השנה.
תיאור חיצוני
לכל הנקרים הירוקים הבוגרים, הן הזכרים והן הנקבות, יש נוצות ירוקות בהירות, גב תחתון צהוב, ועל ראשם כיפה אדומה, לעומת זאת בצעירותם הנוצות הן בצבע אפרפר.
מודול ליבה נטען
מק
במערכת ההפעלה macOS, מודולי ליבה, הנקראים "הרחבות ליבה" נטענים אוטומטית או ידנית על ידי שימוש בפקודות kextload. גם כאן ניתן לצפות ברשימת ההרחבות הטעונות, על ידי שימוש בפקודה kextstat. המערכת תומכת גם ב"אריזת" מספר הרחבות לקובץ אחד (bundle) בסיומת .kext. הרחבות שהגיעו עם מערכת ההפעלה נשמרות בתיקיית /System/Library/Extensions, בעוד שהרחבות שהגיעו ממקורות צד שלישי (מנהלי התקן חיצוניים למשל) נשמרות בתיקיות המתאימות להם (תלוי במקור ממנו הגיעו).
נקר ירוק אירופי
התנהגות
בהשוואה לשאר הנקרים, הנקר הירוק הוא בעל מקור חלש, ולכן הנקרים הירוקים יבחרו בעצים רכים כדי לנקר בהם חורים. רק לעיתים נדירות הנקרים מתעופפים כדי לתקשר. במקום זאת הם מאוד קולניים ובעלי צווחה חזקה ומוכרת שמזכירה קול צחוק. דבר זה הוביל לשמם באזור מחייתם "yaffle".
סיימון פג
קריירה
ב-2004 כתב ביחד עם אדגר רייט את קומדיית הזומבים המצליחה "מת על המתים" ושיחק בתפקיד איש המכירות המיוסר שון ריילי. פג הופיע לראשונה בהוליווד בשנת 2006 בסרט הפעולה "משימה בלתי אפשרית 3" בתפקיד בנג'י דאן הטכנאי של יחידת "משימה בלתי אפשרית". הופיע בנוסף לצידו של דייוויד שווימר בקומדיית הפשע "שום כלום". ב-2007 הופיע בקומדיית הפעולה "שוטרים לוהטים" בתור שוטר משטרת לונדון ניקולאס אנג'ל המועבר לתחנת משטרה כפרית. את התסריט לסרט המצליח כתב פעם נוספת ביחד עם אדגר רייט. פג גם כתב את התסריט והופיע בתפקיד הראשי בתור דניס דוייל בסרטו הראשון כבמאי של דייוויד שווימר "לרוץ בשבילה".
קירן ריצ'רדסון
קריירה מקצועית
במהלך טרום עונת ריצ'רדסון היה מעורב באופן מלא במשחקי טרום העונה של הקבוצה הראשונה. את הופעת הבכורה שלו ביונייטד הוא עשה ב-23 באוקטובר 2002 כשהוא נכנס כמחליף במשחק נגד אולימפיאקוס בליגת האלופות. את השער הראשון שלו ביונייטד הוא הבקיע ב-5 בנובמבר בגביע הפוטבול ליג, נגד לסטר סיטי, למרות שהוא עדיין לא הופיע בפרמייר ליג. את העונה הזו הוא סיים עם שער אחד בתשע הופעות. הוא גם שיחק תפקיד משמעותי בנבחרת הנוער של היונייטד בגביע FA Youth Cup.
מערת טיטו בוסטייו
חדר הציורים
ואז יש כמה כתמים ופסים, כנראה שרידים למספר דמויות נוספות שנעלמו. בהמשך מצוירים איילים קטנים ובמפלס נמוך יותר איילים. בהמשך, ובאותה גובה מהקרקע, יש סוס בגודל טבעי (באורך 1.75 מטר) צבוע לגמרי, עם שינויי צבע, בצבעים טבעיים סגול ושחור. תחת דמות זו יש עוד דמות גדולה לא ברורה צבועה בשחור.
חפצים נוספים
מלבד הציורים, השתמרו בצורה מושלמת כמה חפצים מתקופת התרבות המגדלנית. החשובים שבהם הם כמה חכות עשויות מעצם וראש עז מגולף מקרן של אייל.
הרגימנט המלכותי של נסיכת ויילס
הרגימנט הוקם על שמה של דיאנה, הנסיכה מוויילס, היא שימשה גם כמפקדת הסמלית של הרגימנט - לצד מרגרטה השנייה, מלכת דנמרק. בתחילת 1996 לאחר שהתגרשה דיאנה מהנסיך צ'ארלס, תפקידה הסמלי כמפקדת הרגימנט הסתיים ומאז מלכת דנמרק משמשת לבדה בתפקיד זה. מבין הרגימנטים של חיל הרגלים בצבא הבריטי, נחשב הרגימנט המלכותי של נסיכת ויילס לשני בסדר הבכירות (אחרי הרגימנט המלכותי של סקוטלנד). חשיבות המיקום בין יחידות הצבא מתבטא בעיקר בסדר באירועים פורמליים ומסדרים כאשר הרגימנטים יופיעו לפי סדר בכירותם בצבא. הרגימנט אינו פועל כיחידה מבצעית הומוגנית, אלא כיחידה פיקודית המרכזת את הגיוס וההכשרה של הגדודים שלה כמו גם משמרת את המסורות השונות של הגדודים.
רגימנט המלכה
'רגימנט המלכה' (באנגלית: The Queen's Regiment) נוסד בשנת 1966 על ידי איחוד ארבעה רגימנטים, מתוכם שניים הוקמו ב-1959 על ידי איחוד ארבעה רגימנטים קודמים (כלומר סך הכל שישה רגימנטים אוחדו): הרגימנט המלכותי של המלכה (מערב סארי) (The Queen's Royal Regiment ), רגימנט מזרח סארי (The East Surrey Regiment), הבאפס (רגימנט מזרח קנט המלכותי) (The Buffs), רגימנט מערב קנט המלכותי של המלכה (The Queen's Own Royal West Kent Regiment), רגימנט סאסקס המלכותי (The Royal Sussex Regiment) ורגימנט מידלאסקס (של דוכס קיימברידג') (The Middlesex Regiment).
Tití Me Preguntó
וידאו קליפ
הווידאו קליפ לשיר פורסם בערוץ היוטיוב של באד באני ב-1 ביוני 2022, לצד צאתו כסינגל. רובו צולם בניו יורק. נכון לאוקטובר 2022, הקליפ עומד על קרוב לחצי מיליארד צפיות.
עינת גז
ביוגרפיה
לגז תואר ראשון במדעי המדינה ומנהל עסקים מהאוניברסיטה הפתוחה. היא מתגוררת בעמק חפר עם בעלה ושלושת ילדיה.
קריירה עסקית
לצד פעילותה העסקית גז היא דמות בעלת אג'נדה חברתית רחבה, והיא עוסקת גם בתחומים של גיוון בתעסוקה, הכשרות בפריפריה ושוויון מגדרי.
דורון סלומון
קריירה
החל משנת הלימודים תשס"ח הוא משמש כמרצה ראשי בקורס של חשיפת סטודנטים למוזיקה קלאסית, באוניברסיטת בן-גוריון בנגב.
פתן אלמוגי מזרחי
מאפיינים
אורך הנחש מגיע ל-80 סנטימטר בממוצע, אך פרטים גדולים מאוד הגיעו כבר לאורך 121 ס"מ או אף 129 ס"מ. הנקבות גדולות מהזכרים, אף שלאחרונים יש זנבות ארוכים יותר. הנחש בעל צבעי אזהרה בולטים ברצועות אדומות, צהובות ושחורות לאורך גופו כשהראש שחור.
הפתן הוא נחש ארסי הפעיל בלילה ומחפש לטאות, צפרדעים ונחשים אחרים. הארס הוא נוירוטוקסין חזק, וגורם לשיתוק וכתוצאה מכך לכשל נשימתי עקב שיתוק שרירי הנשימה. למרות ארסיותו ותוקפנותו הרבה, הנחש הורג מעט מאוד אנשים. רק 2 מקרי מוות יוחסו לנחש מאז שנות ה-50 ולאחר שאדם נוסף נהרג ב-2006 הוא הפך לראשון שנהרג ממנו מזה 40 שנה. אחת הסיבות לכך היא שחלק מנשיכות הפתן משאירות צלקות יבשות ולא פוצעות את העור לגמרי וכן עקב שימוש בנסיוב לארס.
בית הגדי
היסטוריה
המושב נוסד ב-29 בנובמבר בשנת 1949 על ידי קבוצת צעירים בוגרי הסקטור הדתי בבית הספר החקלאי מקוה ישראל, ברובם חברי תנועת בני עקיבא. צעירים אלו, שעלו ארצה מרומניה והונגריה במסגרת עליית הנוער עוד טרם הקמת המדינה, התארגנו במסגרת איגוד מושבי הפועל המזרחי. הם עלו לקרקע כ-4 ק"מ מזרחית לכביש עזה - באר שבע, והמושב קיבל את השם "נתיב המולדת".
פרמטר סטטיסטי
הגדרה פורמלית
אם הממד של מרחב הפרמטרים סופי אבל גדול מ-1, קיים בדרך כלל בסיס מקובל ל-\Theta, וקוראים בשם פרמטר גם לכל אחת מהקואורדינטות שלו.
שימושים
במצבים אחרים, הפרמטרים יכולים להיקבע על ידי טבע פרוצדורת הדגימה שבה משתמשים או על ידי סוג הפרוצדורה הסטטיסטית המבוצעת (למשל, מספר דרגות החופש במבחן כי בריבוע של פירסון).
כאשר להתפלגות יש תחום של קבוצה של אובייקטים שהם בעצמם התפלגויות, משתמשים במושג פרמטר ריכוז עבור מדדים שמראים כמה שונות יהיו התוצאות.
Fire Within
Fire Within הוא אלבום האולפן השני של הזמרת-יוצרת הבריטית בירדי. האלבום יצא לאור ב-16 בספטמבר 2013, על ידי חברות התקליטים אטלנטיק רקורדס ו-14 פלור רקורדס. מתוך האלבום יצאו ארבעה סינגלים.
דייוויד קוקס
לונדון, 1804–1814
בשנת 1805 ערך את נסיעתו הראשונה מבין רבות לויילס, עם צ'ארלס ברבר, ציורי צבעי המים המוקדמים ביותר שלו הם מאותה שנה. במהלך חייו ערך סיורי רישום רבים במחוזות צפון וויילס, יורקשייר, דרבישייר ודבון.
בירמינגהם, 1841–1859
במאי 1840 כתב קוקס לאחד מחבריו בברמינגהם: "אני מכין רישומים בשמן וגם לצייר, וכוונתי לבלות את רוב זמני בבירמינגהם לצורך תרגול". קוקס שקל לחזור לצייר בשמן מאז 1836 ובשנת 1839 לקח שיעורים בציור שמן מויליאם ג'יימס מולר, אותו הכיר ידידם המשותף ג'ורג' ארתור פריפ. עוינות בין אגודת הציירים בצבעי מים לבין האקדמיה המלכותית הקשתה על הכרה בו כאמן בעבודות בצבעי מים ובשמן גם בלונדון.
קוקס קבע שיגרה קבועה של עבודה – ציור בצבעי מים בבוקר ובצבעי שמן אחר הצהריים. הוא היה מבקר בלונדון בכל אביב כדי להשתתף בתערוכות הגדולות. משנת 1844 סיוריו השנתיים היו בצפון ויילס כדי לעבוד בחוץ בשמן ובצבעי מים, והפכו בהדרגה למוקד מושבת אמני קיץ שנתית שנמשכה עד 1856 עם קוקס כמנחה שלה.
יצירה
יצירתו המאוחרת של קוקס, שנוצרה לאחר שעבר לבירמינגהם ב-1841, התאפיינה בפשטות ובהפשטה. אומנותו בתקופה זו שילבה את המאפיינים את בית הספר האנגלי הקודם בציור בצבעי מים, יחד עם תעוזה וחופש ביטוי הדומים לאימפרסיוניזם המאוחר יותר. דאגתו ל״תפוס״ את האופי החולף של מזג האוויר, האווירה והאור דומה לזו של ג'ון קונסטבל, שהתמקד בלכידת פרטים קטנים, במקום זאת קוקוס השתמש בדרגה גבוהה יותר של הכללה והתמקדות באפקט הכללי.
השפעה ומורשת
הספר "ביוגרפיה של דייוויד קוקס: עם הערות על עבודותיו" משנת 1881, התבסס על כתב יד של ידידו של קוקס, ויליאם הול, בעריכה והרחבה של ג'ון תאקרי בונס, עורך ה"דיימינג פוסט בירמינגהם".
בית החולים הדסה הר הצופים
הדסה הר הצופים הוא בית חולים הניצב על פסגת הר הצופים בירושלים. בגלגולו הראשו תוכנן בית החולים על ידי האדריכל היהודי אריך מנדלסון, ושעריו נפתחו לציבור בשנת 1938. בית החולים ננטש במהלך מלחמת העצמאות וחידש את פעולתו רק לאחר איחוד ירושלים בתום מלחמת ששת הימים ועבודות שיפוץ מאסיביות שנערכו לאחר מכן כחלק מהמרכז הרפואי המופעל על ידי "ההסתדרות הציונית הדסה" בירושלים. מנהלת בית החולים היא ד"ר תמר אלרם, והיא מכהנת בתפקיד זה החל מנובמבר 2017.
שיקום בית החולים
במבט רציונלי ייתכן והיה עדיף להרוס את המבנה הישן ולבנות עליו בית חולים חדש, אך הלכה למעשה היה שיקום המבנה החלטה שמקורה רגשי גם מבחינה לאומית וגם עבור ארגון "הדסה" - סגירת מעגל היסטורי והערך הארכיטקטוני של המבנה בתכנון אריך מנדלסון הכריעו את הכף בעבור שימור המבנה והתאמתו לצורכי הזמן. בתהליך ארוך ומורכב יחסית הושארה המעטפת החיצונית של הבניינים, אך החללים הפנימיים ותוכנית הקומות שונו לחלוטין. כן נוספו מערכות מודרניות שלא היו כלל במבנה ההיסטורי כגון מערכות מיזוג אוויר, מערכות אחרות כגון חשמל ואינסטלציה הותאמו מחדש לפי מפרטים מודרניים. כמו כן נוספו מבנים חדשים ששולבו במבנה ההיסטורי. הבולט שבהם הוא מבנה כניסת הולכי רגל חדש שצורתו מעוגלת, נחפרו שטחים תת-קרקעיים שקושרו לקומת הקרקע, והוכשרו מגרשי חניה. על גג אחד ממגרשי החניה המקורים הוצב פסל ברונזה "עץ החיים". פסל זה מעיזבונו של הפסל היהודי הידוע ז'אק ליפשיץ נוצק לאחר מותו משרטוטים שהותיר אחריו.
יחסי הפיליפינים–פולין
היחסים בין שתי המדינות מוגדרים במידה רבה על ידי דת משותפת, כאשר בשתי המדינות הכנסייה הקתולית דומיננטית עם דבקות רבה באפיפיור יוחנן פאולוס השני, והיסטוריה משותפת של מאבק אנטי-סמכותי, אולם הן אינן חזקות כל כך כיחסי פולין עם מדינות אחרות בדרום-מזרח אסיה - מצב עניינים שהוגדר על ידי תדיאוש איווינסקי כמערכת יחסים "שנפגעה בטעות".
אבוקה (ארגון)
תולדות הארגון
הארגון הצליח להכניס אל שורותיו סטודנטים יהודים רבים. בסוף שנות ה-30, באוניברסיטת הרווארד, אבוקה הייתה הארגון היהודי היחיד, והוא משך אל שורותיו כ-12% מהסטודנטים היהודים, אשר לפחות חלקם באו כדי להכיר חברים יהודים.
אופי הארגון
באותן שנים נשא הארגון אופי יותר אינטלקטואלי. נייתן גלייזר תיאר את המשיכה שלו לפעילות הארגון בניו יורק: עם זאת, גלייזר ציין שהפעילות עצמה הייתה ציונית והנטייה לסוציאליזם הייתה אינטלקטואלית בלבד.
ג'יימס מאונט
חבר הסנאט של אינדיאנה
בכמה הזדמנויות התקרב מאונט להתמודדות על משרה ציבורית במסגרת המפלגה הרפובליקנית שאליה הוא השתייך, אך הוא תמיד דחה את ההצעות להתמודדות. ב-1888 הוא היה מועמד לסנאט של אינדיאנה, על אף שלא היה מעוניין בכך. באותה תקופה איבדה המפלגה קולות במגזר החקלאי לטובת המפלגה הפופוליסטית, והחזרתם של חקלאים להצביע עבור הרפובליקנים נראתה הדרך הטובה ביותר להפוך את המגמה. באי רצון קיבל מאונט על עצמו את המועמדות, מתוך ציפייה להפסיד, אך בבחירות הוא ניצח במחוז שבדרך כלל היה בשליטה של המפלגה הדמוקרטית. בסנאט, שהיה בשליטת הדמוקרטים, הוא לא הגיש שום הצעת חוק משל עצמו, אך תמך בכמה צעדים שהוא האמין שיטיבו עם הקהילה החקלאית, כולל הרחבת המימון לתוכניות חקלאיות מדינתיות.
מושל אינדיאנה
במהלך המחצית השנייה של תקופת כהונתו של מאונט פרצה מלחמת ארצות הברית-ספרד, והוא היה אחראי להכנת הכוחות שנשלחו למלחמה מטעם אינדיאנה. המדינה החזיקה רגימנטים שאוישו בחיילים אפרו-אמריקאים עוד מימי מלחמת האזרחיים, ומאונט הפעיל שתיים מהפלוגות שלהם לשירות במלחמה. מחלקת המלחמה של ארצות הברית סירבה לקבל אותם אלא אם כן הפיקוד עליהם יימסר לידי קצינים לבנים, דרישה שהובילה לוויכוח עם מאונט. רוב השחורים באינדיאנה היו אז תומכי המפלגה הרפובליקנית, והמפלגה לא הייתה מעוניינת לגרום להם לניכור על רקע הבחירות שהלכו והתקרבו. מאונט התנגד בתוקף לדרישת מחלקת המלחמה ולמאבקו זה הוא גייס את הסנאטור מטעם אינדיאנה, צ'ארלס וורן פיירבנקס. הן מאונט והן פיירבנקס שוחחו עם הנשיא ויליאם מקינלי ודרשו ממנו לאפשר לפלוגות השחורים לפעול תחת פיקודם של קצינים שחורים. מקינלי הסכים לדרישה, ובכך עשה את הצעדים הראשונים לקראת שוויון ושילוב גזעי בצבא ארצות הברית.
ב-14 בינואר 1901 סיים מאונט את כהונתו כמושל ושמח לשוב לחוותו. בנאום הפרידה שלו הוא תיאר יום זה כמאושר בחייו. ג'יימס מאונט נפטר יומיים לאחר מכן, ב-16 בינואר 1901, כתוצאה מהתקף לב, עוד כשעסק בהכנות לעזיבת אינדיאנפוליס ולחזרה לביתו. ארונו הוצב במשך שלושה ימים לפני שהועבר לקבורה בבית הקברות אוק היל שבקרופורדסוויל, אינדיאנה.
יהלומי דמים
יהלומי דמים וזכויות האדם
כרייתם של יהלומי דמים ומכירתם, נחשבת להפרה חמורה של זכויות האדם עקב מספר סיבות. ראשית, כריית היהלומים נעשית בכפייה ותחת איומים, על ידי אזרחי מדינות שבהן מתרחש הסכסוך, בתנאי מחיה קשים, תוך הגבלת החופש של האדם ותחושת הביטחון שלו, פגיעה בגופו ולעיתים גם נטילת חייו. שנית, מכירת יהלומי הדמים מממנת את המשכו של הסכסוך בין קבוצות מורדים וארגוני גרילה תוך פגיעה באוכלוסייה אזרחית, במקום מגוריהם, בחייהם ובגופם, באפשרות לחיות בכבוד ובביטחון. הילדים והגברים שכורים יהלומים באפריקה נתונים לסכנה, לתנאי היגיינה ירודים ותנאי מחיה מאוד קשים. לרוב הם מרוויחים פחות מדולר אחד ליום עבור כרייה ידנית של יהלומים עם מסננת, את או אזמל. הפרת זכויות האדם על רקע כריית יהלומי דמים ומכירתם התרחשה ומתרחשת במדינות רבות ביבשת אפריקה, בהן: אנגולה, הרפובליקה הדמוקרטית של קונגו, הרפובליקה של קונגו, סיירה לאון, ליבריה, חוף השנהב וזימבבואה.
הרפובליקה הדמוקרטית של קונגו
במקביל לכריית יהלומי הדמים בזמן מלחמת קונגו השנייה, נעשתה גם כרייה של המינרל קולטן, מינרל החיוני לייצור רכיבים מרכזיים במוצרי אלקטרוניקה, אשר 80% מהמלאי הידוע שלו בעולם נמצא בקונגו. הדרישה הגוברת למוצרי אלקטרוניקה הובילה לביקוש גובר לקולטן. וארגוני פשע חמושים אילצו תושבים רבים, ביניהם ילדים, לעבוד במכרות בתנאי עבדות ובסכנת מוות.
זימבבואה
אף על פי שיהלומיה של זימבבואה אינם נחשבים יהלומי דמים בהתאם להגדרת תהליך קימברלי, הפקת היהלומים וההברחות במדינה, היו נתונים לפיקוח באופן אישי על ידי נשיא "מועצת היהלומים" (World Diamond Council). ארגון "עדים גלובליים" (באנגלית: Global Witness), טוען כי החל משנת 2007 קציני משטרה שמוצבים באזורי כרייה מכריחים עובדים לעבוד תחתם, דורשים מהם שוחד, מכים ואף הורגים את העובדים אשר מנסים להתנגד ולעבוד במכרה שלא בשליטתם. למעשה, ישנה אלימות בחסות השלטון לצורכי כריית יהלומים. ב-2008 הצבא הרג מעל 200 בני אדם על מנת לשלוט בכריית היהלומים באזור.
ב-2010 ניתנה המלצה כי יהלומי הגלם שמופקים בזימבבואה יוכרזו כחופשיים מקונפליקט.
הבחירות הכלליות בבריטניה 1955
תוצאות
אחוז ההצבעה עמד על כ-76.8%. בסך הכל הצביעו כ-26,759,729 אזרחים.
החוק הראשון של התרמודינמיקה
מבחינה אינטואיטיבית, החוק אומר שאנרגיה של מערכת מורכבת מהחום שאגור בתוכה ומהיכולת שלה לבצע עבודה. כלומר, באופן בסיסי בטבע, אנרגיה יכולה לבוא לידי ביטוי בצורות של חום או עבודה בלבד ולכן על מנת לחשב את האנרגיה של מערכת יש לסכום שני גדלים שונים אלה.
חום
\delta Q אינו דיפרנציאל שלם, כלומר הגודל Q אינו פונקציית מצב, ולכן היה צורך למצוא גודל שהוא כן פונקציית מצב ושעבורו יהיה אפשר לכתוב דיפרנציאל. לשם כך נטבע מושג האנטרופיה.
איברים נוספים
Thermodynamik
The Pepsi EP
The Pepsi EP (בעברית: פפסי מיני-אלבום) הוא המיני-אלבום הראשון של הזמרת-יוצרת הקולומביאנית שאקירה. המיני-אלבום יצא לאור ב-4 באוקטובר 2003, על ידי חברות התקליטים סוני מיוזיק אנטרטיינמנט וקולומביה רקורדס.
רומן על אמת
תקציר העלילה
קלרנס משוחח עם המנטור שלו (ואל קילמר), ומשתכנע שעליו להרוג את הסרסור של אלבמה, דרקסל (גארי אולדמן). הוא מגיע לביתו של דרקסל, הורג אותו ולקוח איתו מזוודה שבה הוא מניח שנמצאים בגדיה של אלבמה. רק לאחר שהוא חוזר לדירתו, קלרנס מגלה, יחד עם אלבמה, שהמזוודה מכילה כמות גדולה מאוד של קוקאין נקי.
לילי ב. ראדו
משפחתה
בעלה ארפאד בלשה (מקודם: ברגר) היה אדריכל, איתו התחתנה ב-25 בדצמבר 1918 בבודפשט. ילדיהם היו מריה בלשה (1919–1981) רופאה וטמאש פ. בלשה, מלחין, מנצח ופסנתרן.
אליפות וימבלדון 2011
תחרות זוגות נשים
בתחרות השתתפו 64 זוגות. 16 זוגות דורגו:
במשחק הגמר קבטה פשקה מצ'כיה וקטרינה סרבוטניק מסלובניה נפגשו עם הזוג הלא מדורג סבין ליזיקי מגרמניה וסמנתה סטוסור מאוסטרליה וניצחו אותן ב-2 מערכות. באותה שנה הזוג ניצח גם באליפות ארצות הברית הפתוחה.
מושל ניו סאות' ויילס
מושל ניו סאות' ויילס (באנגלית: The governor of New South Wales) הוא נציג מלך אוסטרליה (ובעבר נציג הכתר הבריטי) במדינת ניו סאות' ויילס שבאוסטרליה. אף על פי שהוא אינו כפוף שלטונית למושל הכללי של אוסטרליה, זה האחרון מייצג את מדינות אוסטרליה, כולל ניו סאות' ויילס, בחבר העמים הבריטי.
בין השנים 1850 ו-1861 היה תוארו המדויק של הנושא במשרה המושל הכללי (Governor-General), תפקיד שעוצב לפי דרישותיו של ארל גריי, שראה חזון של אוסטרליה מבוזרת. בשנת 1836 קיבלה אוסטרליה הדרומית את עצמאותה, ובשנת 1855 נוספו טזמניה וויקטוריה. בהתאם לשינוי החוקתי, המשנים למושלים שהיו ממונים על מושבות אלו קודמו למשרת מושלים, ומושל ניו סאות' ויילס חזר לכהן כמושל המדינה בלבד. מוסד המושל הכללי הפך לתפקיד פדרלי ונקרא המושל הכללי של אוסטרליה; תפקידו העיקרי לייצג את המדינות מול הממלכה המאוחדת.
ACT UP
משרד הדואר הכללי בניו יורק
בליל ה-15 באפריל 1987, הפגינו פעילי אקט אפ מול משרד הדואר הכללי, מול קהל "שבוי" של אנשים שבאו למלא טופסי החזר מס ברגע האחרון. הפגנה זו הייתה גם ראשית שיתוף הפעולה בין ארגון אקט אפ לפרויקט "שתיקה =מוות" אשר יצרו את הפוסטר המפורסם המכיל משולש ורוד שקודקודו כלפי מעלה (המתכתב עם המשולש הוורוד ההפוך ששימש במחנות הנאציים לתיוג הומוסקסואלים), על רקע שחור עם הכיתוב "שתיקה = מוות". העובדה שהתקשורת הטלוויזיונית נוהגת לסקר תמיד את הנהירה למשרדי הדואר ל"החזרי מס של הרגע האחרון" הבטיחה לארגון אקט אפ סיקור תקשורתי להפגנתם זו.
אריה לייב מוואלטשיסק
תולדותיו
נולד לרבי שלום. היה תלמידו של המגיד ממזריטש. נישא לבתו של רבי יוסף יוסקה מאליק. היה תלמיד חכם גדול וכיהן ברבנות בוואלטשיסק. בשנת תקס"ה התקבל לרבנות יאשי אך הכתיר את בנו במקומו ועלה לארץ ישראל והתגורר בצפת שם נפטר ונקבר במערת הבאר מים חיים.
הבונים
היסטוריה
בראשית המאה ה-21 החלה בניית "הרחבה" בהמשך המושב לכיוון דרום, בניית ה"הרחבה" לא הסתימה עדיין. למושב נוספו תושבים רבים חדשים הן ל"הרחבה" והן ליישוב הישן, וחלו שינויים בתפיסת החיים של החברים באגודה ובמבנה הדמוגרפי של המושב.
יחסי מלזיה–פולין
היסטוריה
לאחר כינון היחסים עם ברית המועצות, מלזיה הרחיבה את יחסיה למדינות מרכז אירופה כמו פולין. עד כה היחסים בין שתי המדינות מבוססים בעיקר על כלכלה והסחר עם מלזיה הפך לאחד השותפים הכלכליים והמסחריים החשובים ביותר עבור פולין בדרום-מזרח אסיה.
רוג'ר טיילור
חיים אישיים
רוג'ר ידוע כחובב מכוניות מושבע ואת אהבתו למכוניות הביע בשיר של קווין, "I'm In Love With My Car", אותו הוא גם שר. כיום ביתו של טיילור ממוקם בסמוך לביתו של בריאן מיי.
מסך הבית (אפל)
היסטוריה
בשנת 2008, עם שחרורה של מערכת ההפעלה iOS 1.1.2, מסך הבית עבר כמה שינויים משמעותיים. לדוגמה כאשר משתמש מקיש על יישום מסוים למשך מספר שניות, כל היישומים על גבי מסך הבית יתחילו להתנועע. במצב זה, "מצב נענוע", המשתמש יכול לסדר מחדש את היישומים במסך הבית, למחוק אותם וליצור דפים נוספים על ידי גרירת יישום לעבר דופן המסך. במצב זה לא ניתן להיכנס לשום יישום. כדי לחזור למצב נורמלי יש ללחוץ על מקש הבית.
שימוש ב-OS X
לפני כנס המפתחים בו הוצג ה-Mac OS X, ה-"Launchpad" נקראה "ספרינג בורד". אף על פי שהשם שהיה מוצג נשאר זהה, התמונות שפורסמו להפצת ה-Mac OS X עדיין היו בשם "ספרינג בורד".
סאן רקורדס
סאן רקורדס (באנגלית: Sun Records כלומר "תקליטי סאן") היא חברת תקליטים אמריקאית מייסודו של המפיק סם פיליפס. בחברה הקליטו את תקליטיהם הראשונים האולין' וולף, אלביס פרסלי, רוי אורביסון, ג'וני קאש, קארל פרקינס, ג'רי לי לואיס ואחרים. בנוסף מתמחה החברה בבלוז ורית'ם אנד בלוז.
Callaíta
וידאו קליפ
הווידאו קליפ לשיר יצא לאור ב-31 במאי 2019, בוים על ידי קאצ'ו לופז מרי והופק על ידי חברת ההפקות הפוארטו ריקנית Filmes Zapatero. בקליפ, באד באני מדבר על בחורה שלמרות הענווה והשקט לכאורה, חיה חיים נטולי עכבות והיסוסים, הן מבחינת עצמה והן מבחינת אנשים שמבקרים אותה.
יניב פולישוק
ביוגרפיה
בשנת 1995 התארח בסדרה "פרפר נחמד".
ג'יימס אירווין
אפולו 15
ב-26 ביולי 1971 שוגר אירווין למשימת אפולו 15. דייוויד סקוט היה מפקד משימת אפולו 15 ונחת על פני הירח יחד עם ג'יימס אירווין. אירווין וסקוט השתמשו ברכב ירחי כדי לחקור את פני השטח של הירח. הם שהו על הירח 2 ימים ו-18 שעות, וביצעו 3 הליכות חוץ רכביות בשהות מצטברת של 18 שעות ו-35 דקות. הליכת הירח הראשונה נמשכה 6 שעות ו-33 דקות, השנייה 7 שעות ו-12 דקות והשלישית נמשכה 4 שעות ו-50 דקות. אפולו 15 שבה לכדור הארץ לאחר 12 יום, 7 שעות, 11 דקות ו-53 שניות.
לאחר נאס"א
ג'יימס אירווין התפטר מנאס"א ביולי 1972 והקים ארגון דתי להפצת הנצרות בשם: "קרן הטיסה הגבוהה" (High Flight Foundation). ביצע שתי נסיעות להר אררט בטורקיה, במטרה למצוא את תיבת נוח. הוא לא מצא אותה. ("היה קל יותר ללכת על הירח", אמר לאחר סיום המשלחת השנייה)
גבריות רעילה
מאפיינים מסורתיים אחרים הנחשבים לגבריים, כמו מסירות בעבודה, גאווה בהישגים בספורט והיכולת לפרנס משפחה אינם נחשבים "רעילים". מושג הגבריות הרעילה נוצק במקור בתנועת הגברים המיתופואטית כדי לייצר הבחנה בין תפישות סטריאוטיפיות של גבריות לבין גבריות "אמיתית" או "עמוקה" שלפי חברי התנועה אבדה לגברים רבים כחלק מהחיים בחברה המודרנית. מבקרי המונח טוענים שהוא בעייתי בשל התפיסה המהותנית שהוא מציג.
שימוש במושג באקדמיה
במדעי החברה, "גבריות רעילה" מתייחסת לנורמות גבריות תרבותיות מסורתיות שעלולות להזיק לגברים, נשים והחברה באופן כללי; מושג זה של גבריות רעילה לא נועד לדמוניזציה של גברים או תכונות גבריות, אלא להדגיש את ההשפעות המזיקות של התאמה להתנהגויות אידיאליות גבריות מסורתיות מסוימות כגון דומיננטיות, הסתמכות עצמית ותחרותיות. גבריות רעילה מוגדרת לפיכך כהקפדה על תפקידי מגדר גבריים מסורתיים אשר מגבילים את הרגשות שילדים וגברים עשויים לבטא בנוחות תוך מתן מקום רב לרגשות מסוימים, כמו כעס. כל זאת, כסמן גברי של ציפיות כלכליות, פוליטיות וחברתיות להשגת דומיננטיות ("זכר האלפא").
עמותת מגדלור
פעילות לפיתוח הבוגרים
פעילות הפנאי של העמותה, העמותה מנהלת מגוון רב של קבוצות ספורט ופנאי שנפגשות כל שבוע החל מכדורגל, כדורסל, טניס, כדורעף, גלישה, קבוצת הפלגות.
מוסטפא ח'ליל
מוסטפא ח'ליל (בערבית: مصطفى خليل; 18 בנובמבר 1920 – 7 ביוני 2008) היה מהנדס אזרחי ופוליטיקאי מצרי שכיהן בשנים 1978 עד 1980 כראש הממשלה ה-40 של מצרים.
משה אבן תיבון
תולדותיו
במקצועו היה רופא, ולאחר שנאסר על היהודים בפרובינצה לעסוק ברפואה, התמסר למלאכת התרגום. כאביו וסבו תרגם גם הוא כמה מספרי הרמב"ם, בהם, "ספר המצוות", "מלות ההגיון", שאת תרגומו העברי תרגם סבסטיאן מינסטר ללטינית וספרים רפואיים נוספים. כן תרגם מספרי אריסטו וספרים נוספים בתחומי הרפואה, בתחומי הפילוסופיה ובתחומים הנדסיים.
ספריו
מלבד הפירוש לשיר השירים (הנזכר לעיל), הודפסו שלושה מחיבוריו המקוריים: ספר פיאה - פירוש רציונליסטי לאגדות חז"ל; מאמר תנינים - על מיקום גן עדן המקראי ועניינים גאוגרפיים נוספים; ופירוש האזהרות לר' שלמה אבן גבירול.
כפיר צ'קול
קריירה
בקיץ, צ'קול שוחרר מנתניה וחתם במכבי שלומי/נהריה. בהמשך הקריירה, שיחק גם במכבי כפר כנא, בית"ר פתח תקווה, הפועל חדרה, אחווה עראבה והפועל אחווה חיפה.
פרנסואה לקואנטר
ביוגרפיה
מ-1993 עד 1996 היה מפקד פלוגה ברגימנט הנחתים השלישי בוואן. כקפטן בצבא צרפת היה מעורב במבצע טורקיז ב-1994 ברואנדה. לקואנטר פיקד על הפלוגה הראשונה של הרגימנט שכונתה "קבוצת נורד טורקיז". במהלך מלחמת בוסניה בהוראת הגנרל ארווה גוביאר והקולונל (אלוף-משנה) אריק סנדל, לקואנטר ולוטננט (סגן) ברונו אלואין הובילו הסתערות שהובילה לניצחון ב ב-27 במאי 1995.
ב-20 ביולי 2017 מונה לקואנטר לראש מטה הכוחות המזוינים על ידי נשיא צרפת עמנואל מקרון, בעקבות התפטרותו של ראש המטה הקודם,. הוא נכנס לתפקידו יום לאחר מינויו והועלה לדרגת גנרל הצבא.
לקואנטר שימש גם כמפקד המסדר הלאומי להצטיינות.
הפיכה עצמית
הפיכות עצמיות התרחשו פעמים רבות לאורך ההיסטוריה. הדוגמה הידועה ביותר התרחשה ב-2 בדצמבר 1851, עת פיזר לואי נפוליאון, נשיא צרפת, את האספה הלאומית של צרפת בניגוד לחוקה, מהלך שהוביל להקמת הקיסרות השנייה ולהכתרת נפוליאון כקיסר צרפת.
אלברטו קאבוס
חיים פרטיים ומורשת
אשתו הראשונה של אלברטו, אלויזיה קרולינה, מתה משחפת ב-1835. לה ואלברטו היו ארבעה ילדים. אלברטו קאבוס התחתן עם קסניה, אשתו השנייה, כשהייתה רק בת 17; נולדו להם שלושה ילדים. עם זאת, הרפתקאותיו מחוץ לנישואין הרסו את הנישואים. בסופו של דבר, אלברטו קאבוס הוריש את האינטרסים העסקיים שלו לפילגש החדשה שלו, לאחר שכמעט הרס את אשתו וילדיו הלגיטימיים.
מדליות במשחקים האולימפיים
הטבלה ממוינת לפי מספר מדליות הזהב שכל ועד אולימפי לאומי זכה בהן. מספר מדליות הכסף נלקח גם כן בחשבון אחרי מדליות הזהב, ולאחריהן נלקח מספר מדליות הארד. אם כמה מדינות עדיין משתוות בסך כל המדליות, הן ימוינו בסדר אלפביתי בהתאם לקוד המדינה לפי הוועד האולימפי הבינלאומי. שיטת מיון זו זהה לשיטה בה משתמשים הוועד האולימפי הבינלאומי, התאחדות האתלטיקה הבינלאומית וה-BBC. אך, NBC ו-CNN משתמשים בשיטה של ספירה כוללת תחילה ואחר כך זהב, כסף, וארד.
בלתי נסלח (סרט, 1992)
פרשנות
הסרט "בלתי נסלח" הוא מערבון ששובר את התבנית הקלאסית של "הטוב, הרע והמכוער" במערבון האמריקאי, ויחד עם זאת הוא שייך עדיין לז'אנר המערבונים. הסרט עושה שימוש במיתוסים רבים של המערב הפרוע: הבר המקומי עם הזונות, השריף של העיירה, והאקדוחנים שכירי החרב.
מגי טביבי
ביוגרפיה
במרץ 2023 נבחרה להנחות את טקס הזיכרון הממלכתי לחללי ונפגעי פעולות איבה ביום הזיכרון לחללי מערכות ישראל. במאי 2023 הנחתה את העצרת הממלכתית לציון 56 שנים לשחרורה ולאיחודה של ירושלים, יחד עם אביב אלוש.
קבוצת דיסקברי צ'אנל
ערוץ דיסקברי (2005-2007)
בשנת 2007 צירפה קבוצת דיסקברי צ'אנל מספר רוכבים בכירים, על מנת להחזיר את הקבוצה לימיה הגדולים. בפתיחת העונה, בטור של קליפורניה בחודש פברואר, ניצח לוי ליפהיימר בנוסף לניצחון בשני קטעים. בדיסקברי הצטיינו במהלך השנה מספר רוכבים צעירים כישרוניים: אלברטו קונטדור הספרדי זכה במרוץ הקטעים החשוב פריז - ניס, יאנז ברייקוביץ' הסלובני זכה בטור של ג'ורג'יה (שבו סיימה הקבוצה גם במקום הראשון בדירוג הקבוצתי), וולדימיר גוסב הרוסי זכה בטור של בלגיה ובדירוג מלך ההרים בטור של שווייץ. לג'ירו ד'איטליה לא שלחה דיסקברי רוכבים בכירים ולא זכתה בו להצלחה משמעותית.
קבוצת המרוצים הקלאסיים
הישגיהם של הינקאפי ושל בונן משכו את מפעל הפרקטים הבלגי "ברי פלור" לתת חסות לקבוצה במטרה לזכות לחשיפה תקשורתית בבלגיה מול החברות המתחרות "דומו" (שחברה למממן נוסף ונשארה בענף) וקוויק סטפ. החל מ-2003 הפכה "ברי פלור" להיות המממן השני בחשיבותו של הקבוצה. לקבוצה הובא ב-2003 ההולנדי מקס ון היסוויק שנחשב כמאיץ טוב וכמי שיכול לחזק את מערך המרוצים הקלאסיים של הקבוצה. אולם, עוד לפני כן, בסוף 2002, החליט טום בונן לחצות את הקווים ולעבור לקבוצת קוויק סטפ. בונן סבר שהמיקוד של קבוצת הדואר בגרנד טורים ובמיוחד בטור דה פראנס יהיה בעוכריו והעדיף להפר את חוזהו עם הקבוצה ולעבור לצידם של מוזאו ולפבר כדי שיוכל ללמוד מניסיונם הרב במרוצים הקלאסיים. בתחילת עונת 2003 הגיע ון היסוויק למקום השני במרוץ אומלופ הט פולק אולם בהמשך העונה נכשלה הקבוצה ולא השיגה הישגים כלשהם בקלאסיקות של הצפון.
אנפת קוקוי
אנפת קוקוי (שם מדעי: Ardea cocoi) היא מין של עוף מים מהסוג אנפה החי באמריקה הדרומית בביצות ואגמים רדודים לאורך כל היבשת, חוץ מהרי האנדים וחלק מארגנטינה. בעבר היא נחשבה לתת-מין של אנפה אפורה אך הופרדה ממנה למין עצמאי.
הדיקטטורה הצבאית בברזיל (1964–1985)
יחסי ישראל והדיקטטורה הצבאית
ב-1976 החלה מדינת ישראל במגעים למכירת ידע לייצור מטוס הכפיר בברזיל.
Ai coração
"Ai coração" (בעברית: "אוי לבי") הוא סינגל שהוקלט על ידי הזמרת הפורטוגזית מימיקאט. את השיר הוציאה לאור ב-27 בינואר 2023 חברת התקליטים סוני מיוזיק אנטרטיינמנט. לאחר זכייתו ב-Festival da Canção 2023 נבחר לייצג את פורטוגל באירוויזיון 2023, שהתקיים בליברפול שב.
לפני האירוויזיון
ב-11 בנובמבר 2022 הוכרז מימיקאט כאחת ממצבת כותבי השירים המשתתפים בקדם הפורטגזי לאירוויזיון. ב-19 בינואר 2023 נחשף כי היא תבצע את שירה "Ai coração". היא התמודדה בחצי הגמר הראשון של הקדם ב-26 בפברואר, והעפילה לשלב הבא, שנערך ב-12 במרץ. היא זכתה הן בהצבעות השופטים והן בקהל, ונבחרה לייצג את המדינה באירוויזיון 2023.
פלג'ידין גנדן
התנגדות לסטלין
על אף שהיה קומוניסט, סירב גנדן לתכתיבי ברית המועצות והתנגד להצבתו של צבא סובייטי על אדמת מונגוליה ולחיסול הנזירים הבודהיסטיים, אשר סטלין כינה "אויב פנימי". גנדן, אדם דתי שאמר בעבר "היו שני גאונים גדולים על כדור הארץ – בודהה ולנין", הכריז ב-1933 בפומבי על רצונו לא להילחם בדת, ואישר לאנשי הדת לפעול בגלוי תוך התעלמות מההנחיות של סטלין.
פסטיבל בשקל
בספטמבר 2013 התקיים הפסטיבל שוב במעלות-תרשיחא בהנחיית מודי בר-און.
מכבי ארזים רמת גן (כדוריד)
מכבי ארזים רמת גן, הוא מועדון כדוריד ישראלי. קבוצות המועדון מארחות את משחקיהן ב"אולם אהל שם" ברמת גן המכיל 700 מקומות ישיבה.
קבוצת הנשים
קבוצת הנשים זכתה באליפות המדינה לראשונה בעונת 1967/1968 ו-3 עונות ברציפות לאחר מכן, ב-1977/1978, ובעונת 1979/1980 ועוד 6 פעמים ברציפות לאחר מכן עד 1985/1986, סה"כ ב-12 אליפויות, כאשר ב-6 מהן זוכה הקבוצה גם בגביע המדינה לכדוריד נשים ומשלימה 6 דאבלים.
היסטוריה של אלג'יריה
אלג'יריה הצרפתית
היסטוריונים מייחסים את תחילת התקופה הצרפתית לתקרית דיפלומטית (פרשת בכרי־בוג'נאח) בה הועלב הקונסול הצרפתי באלג'יר על ידי השליט המקומי בשנת 1827. בתגובה, צרפת השתמשה בתקרית כעילה למלחמה. היא הטילה מצור על אלג'יר במשך שלוש שנים ובשנת 1830 פלשה לאלג'יריה וכבשה את אזור החוף. עם הפלישה יצא חוסיין דיי, שליט אלג'יריה, לגלות.
מלחמת העצמאות
על פי הערכות בין 300 אלף למיליון אלג'יראים איבדו את חייהם במהלך מלחמת העצמאות ו־2–3 מיליון תושבים מוסלמים נוספים נעקרו מבתיהם ונותרו פליטים כתוצאה מן המלחמה, מתוך אוכלוסייה כוללת של 9–10 מיליון. אזורי כפר נרחבים ורוב החקלאות האלג'יראית סבלה נזקים כבדים במלחמה, כך גם כלכלת אלג'יריה אשר הכוח המניע שלה היו המתיישבים הצרפתיים. עם עזיבתם של מיליון בני צרפת את המדינה ולצידם רוב יהודי אלג'יריה וכן אלג'יראים אשר תמכו בשלטון הצרפתי, נגרם נזק כבד לכלכלת אלג'יריה.
ההיסטוריה המודרנית של אלג'יריה
ב־1 ביולי 1962 נערך באלג'יריה משאל עם וב־3 ביולי הכריזה צרפת על עצמאותה של אלג'יריה. ב־8 בספטמבר 1963 אושרה חוקת המדינה במשאל עם ובאותו החודש נבחר באופן רשמי אחמד בן בלה לנשיא המדינה הראשון. מלחמת העצמאות האלג'יראית הותירו צלקות בחברה ובכלכלה, זאת בנוסף להרס הפיזי. עזיבתם ההמונית של תושבים ממוצא צרפתי הותירה את המדינה ללא מרבית הדרג הניהולי בה, פקידי שלטון, מהנדסים, מורים, רופאים ובעלי מקצועות מיומנים אחרים. מאות אלפי אזרחים נותרו ללא קורת גג, פליטים בארצם, רבים מהם סבלו ממחלות. שיעור האבטלה באלג'יריה היה כ־70 אחוז מכוח העבודה. בחודשים שלאחר עזיבת הצרפתים הייתה התנפלות המונית באלג'יריה על הרכוש ועל המשרות שהותירו מאחוריהם העוזבים. בצווים נשיאותיים שפורסמו בחודש מרץ 1963 הכריז בן בלה כי כל הרכוש החקלאי, התעשייתי והמסחרי שהיה בבעלות אירופאים הוא רכוש חופשי מבעלים ובכך הכשיר למעשה את הדרך להחרמת הרכוש על ידי המדינה. החוקה החדשה שנוסחה בפיקוח הדוק של ה־FLN אושרה בחודש ספטמבר 1963 ובן בלה נבחר על ידי המפלגה להנהיג את המדינה לתקופת כהונה של חמש שנים. תחת החוקה החדשה שילבו סמכויותיו של בן בלה כנשיא, את תפקידי ראש המדינה וראש הממשלה וכן מפקד הכוחות המזוינים. לנשיא הייתה הסמכות להכריז על ממשלה ללא צורך באישור של הרשות המחוקקת והוא היה האחראי להגדרת מדיניות הממשלה ופעילותה. לא הונהג כל מנגנון פיקוח שלטוני יעיל על סמכויות הנשיא. מנהיג האופוזיציה חוסיין עיט אחמד התפטר מן האספה הלאומית בשנת 1963 כדי למחות על הנטייה הדיקטטורית של המשטר והקים תנועת מחתרת, חזית הכוחות הסוציאליסטית (Front des Forces socialistes, או FFS) אשר פעלה בניסיון לחסל את משטרו של בן בלה. בסוף קיץ 1963 אירעו מספר תקריות מזוינות אשר יוחסו למחתרת חזית הכוחות הסוציאליסטית ובהמשך אותה שנה פרצו קרבות נוספים. כוחות הצבא פעלו במהירות לדיכוי המרד. שר ההגנה, הווארי בומדיין, לא היסס לדכא בכוח כל סימן למרד באזורים מרוחקים, בו ראה סכנה ליציבות השלטונית. אולם, כאשר בן בלה ניסה לצרף אליו תומכים מתושבי האזורים בהם פעלה המחתרת, גברו המתחים בין בומדיין ובן בלה.
ז'וזף יוטה
ז'וזף יוטה (בצרפתית: Joseph Jouthe; נולד ב-17 באוקטובר 1961) הוא פוליטיקאי מהאיטי, שכיהן כראש ממשלת האיטי ה-22, מ-4 במרץ 2020 עד 14 באפריל 2021. יוטה דובר ארבע שפות: קריאולית האיטית, צרפתית, אנגלית וספרדית.
ז'אן קסטקס
ביוגרפיה
בשנת 2008 נבחר לראש העיר פראד. בנובמבר 2010 החל לעבוד כיועץ לענייני סוציאליזם עבור הנשיא ניקולא סרקוזי. ב-28 בפברואר 2011 מונה לסגן מנ"כל ארמון האליזה, ושישמש בתפקיד זה לתום נשיאותו של סרקוזי במאי 2012. בבחירות לפרלמנט הצרפתי ב-2012 היה מועמד לאספה הלאומית מטעם מחוז הבחירה השלישי של הפירינאים המזרחיים, אם כי ניסיונו להיבחר לא נשא פרי. באותה שנה הביע תמיכה במועמדותו של פרנסואה פיון לנשיאות מפלגת הרפובליקנים.
ב-2017 פנה אליו הנשיא עמנואל מקרון והציג לו תפקיד נציג בין-מחוזי למועצת המשחקים הפאראלימפיים פריז ב-2024. ב-2018 שקלו הנשיא מקרון וראש הממשלה אדואר פיליפ להעמידו בראשות משרד הפנים של צרפת, אך לפי העיתון "לה מונד" מינויו לא קרם עור וגידים בשל חוסר תמיכה ממפלגתו של מקרון, בה נתפס כמקורבו של סרקוזי.
ראש (להקה)
במהלך הקריירות שלהם, נחשבו חברי ראש לנגנים וירטואזים בתחומם, וזכו בפרסים ממשאלים אשר נערכו על ידי מגזיני מוזיקה שונים. כלהקה, זכתה ראש בכ-24 אלבומי זהב, ב-14 אלבומי פלטינה (3 מולטי - פלטינות). נתונים סטטיסטיים אלו העמידו את ראש במקום החמישי, מאחורי הביטלס, הרולינג סטונז, קיס ואירוסמית' כלהקת הרוק אשר מכרה הכי הרבה אלבומי זהב ופלטינה. ראש גם מדורגת במקום ה-78 בארצות הברית, במכירת אלבומים לפי ה-RIAA, כאשר מכרה 25 מיליון עותקים. על אף שבתוצאות הכלל-עולמיות, לא הוחשבה ראש על ידי גופי דירוג מקצועיים. ההשערה היא, שראש מכרה כ-40 מיליון עותקים.
התקופה הפרוגרסיבית (1977 - 1981)
התמלילים, אותם כתב פירט, הושפעו בצורה משמעותית מפיוטים, מדע בדיוני, פנטזיה, ומרומניה של איין ראנד. ניתן לראות בבירור השפעה זו בשיר "Anthem", מהאלבום "Fly By Night". "Permanent Waves" (1980), משך את הלהקה בפתאומיות אל ז'אנרי הרגאיי והגל החדש. על אף שההארד רוק היה עדיין בולט בשיריהם, יותר ויותר סינתיסייזרים הופיעו בשירי הלהקה. בנוסף, ואולי בגלל, ההשמעות המועטות בתחנות הרדיו אשר הושמעו הרצועות הארוכות מהאלבום "2112", "Permanent Waves" היה קצר וקליט יותר, והכיל בו את שני להיטי הרדיו, "The Spirit of Radio" ו-"Freewill", שתי רצועות אשר תרמו להפיכת "Permanent Waves" לאלבום הראשון של ראש, אשר הגיע למקום החמישי במצעד האמריקאי; שני השירים תרמו רבות להשמעת שירי הלהקה ברדיו הקנדי והאמריקאי.
חזרה למקורות (1989 - 1997)
ראש החלה לסטות מסגנונה בשנות ה-80 באלבומים Presto וRoll The Bones אשר הופקו על ידי המפיק והיוצר רופרט היין. שני האלבומים הראו את הוצאת הסינתיסייזרים ממרכז הבמה, ומדומיננטיות הגיטרה בסאונד הלהקה. כבר בPresto (1989) החליטה הלהקה להחזיר את הגיטרה לאחר הבמה, לאחר שנדחקה לפינה בשני אלבומי האולפן הקודמים של הלהקה. על אף שהסינתיסייזרים עדיין נשמעו בשירים רבים, הם כבר לא היו דומיננטיים כמו בעבר. Roll The Bones (1991) המשיך את הרעיון של הוצאת הסינתיסייזרים ממרכז הצליל, ובאלבום זה הם כמעט ולא נשמעו. על אף שאלבומים אלו לא סטו בצורה חד-משמעית מסאונד הפופ/רוק, ראש התקרבו יותר ויותר למוזיקה אקזוטית יותר. "Roll The Bones", לדוגמה, מציג אלמנטי פאנק והיפ הופ, והאינסטרומנטל "Where' My Thing" מאופיין ב"רכיבי ג'אז" אחדים. חזרה זו לנגינת שלושת הכלים [בס, גיטרה, תופים], עזרה לייצב את הצליל באלבומים הבאים באמצע שנות ה-90, אשר אימצו את נוסחה זו גם הם.